EL
L 254/48
Επίσημη Εφημερίδα της Ευρωπαϊκής Ένωσης
3.10.2022
10.
Η αρμόδια αρχή κάθε συμβαλλόμενου μέρους παρακολουθεί συνεχώς τη συμμόρφωση με την πορεία πλήρωσης και υποβάλλει τακτικά εκθέσεις στη συντονιστική ομάδα ασφάλειας εφοδιασμού.
Εάν το επίπεδο πλήρωσης ενός συγκεκριμένου συμβαλλόμενου μέρους υπολείπεται κατά περισσότερο από πέντε εκατοστιαίες μονάδες των στόχων της πορείας πλήρωσης, η αρμόδια αρχή λαμβάνει αμέσως αποτελεσματικά μέτρα για την αύξησή του.
Τα συμβαλλόμενα μέρη ενημερώνουν τη Γραμματεία της Ενεργειακής Κοινότητας και τη συντονιστική ομάδα ασφάλειας εφοδιασμού σχετικά με τα μέτρα που λαμβάνουν. 11.
Σε περίπτωση ουσιαστικής και διαρκούς απόκλισης ενός συμβαλλόμενου μέρους από την πορεία πλήρωσης η οποία θέτει σε κίνδυνο την επίτευξη του στόχου πλήρωσης ή σε περίπτωση απόκλισης από τον στόχο πλήρωσης, η Γραμματεία της Ενεργειακής Κοινότητας, έπειτα από διαβούλευση με τη συντονιστική ομάδα ασφάλειας εφοδιασμού και το ενδιαφερόμενο συμβαλλόμενο μέρος, απευθύνει σύσταση στο εν λόγω συμβαλλόμενο μέρος ή στα άλλα συμβαλλόμενα μέρη σχετικά με τα μέτρα που πρέπει να ληφθούν αμελλητί.
Όταν η απόκλιση δεν μειώνεται σημαντικά εντός ενός μηνός από την παραλαβή της σύστασης της Γραμματείας της Ενεργειακής Κοινότητας, η Γραμματεία της Ενεργειακής Κοινότητας, έπειτα από διαβούλευση με τη συντονιστική ομάδα ασφάλειας εφοδιασμού και το ενδιαφερόμενο συμβαλλόμενο μέρος, λαμβάνει ως μέτρο έσχατης ανάγκης απόφαση να απαιτήσει από το ενδιαφερόμενο συμβαλλόμενο μέρος να λάβει μέτρα για την αποτελεσματική εξάλειψη της απόκλισης, μεταξύ των οποίων, κατά περίπτωση, ένα ή περισσότερα από τα μέτρα που προβλέπονται στο άρθρο 6β παράγραφος 1, ή οποιοδήποτε άλλο μέτρο για να διασφαλιστεί η επίτευξη του στόχου πλήρωσης σύμφωνα με το παρόν άρθρο.
Κατά τη λήψη απόφασης σχετικά με το ποια μέτρα πρέπει να ληφθούν δυνάμει του δεύτερου εδαφίου, η Γραμματεία της Ενεργειακής Κοινότητας λαμβάνει υπόψη την ιδιαίτερη κατάσταση του ενδιαφερόμενου συμβαλλόμενου μέρους, όπως το μέγεθος των υπόγειων εγκαταστάσεων αποθήκευσης φυσικού αερίου σε σχέση με την εγχώρια κατανάλωση φυσικού αερίου, τη σημασία των υπόγειων εγκαταστάσεων αποθήκευσης φυσικού αερίου για την ασφάλεια του εφοδιασμού με φυσικό αέριο στην περιοχή, καθώς και τυχόν υφιστάμενες εγκαταστάσεις αποθήκευσης ΥΦΑ.
Τυχόν μέτρα που λαμβάνει η Γραμματεία της Ενεργειακής Κοινότητας για την αντιμετώπιση αποκλίσεων από την πορεία πλήρωσης ή τον στόχο πλήρωσης για το 2022 λαμβάνουν υπόψη το σύντομο χρονικό διάστημα για την εφαρμογή του παρόντος άρθρου σε εθνικό επίπεδο, το οποίο ενδεχομένως συνέβαλε στην απόκλιση από την πορεία πλήρωσης ή τον στόχο πλήρωσης για το 2022.
Η Γραμματεία της Ενεργειακής Κοινότητας διασφαλίζει ότι τα μέτρα που λαμβάνονται δυνάμει της παρούσας παραγράφου: α) δεν υπερβαίνουν τα αναγκαία για την κατοχύρωση της ασφάλειας εφοδιασμού με φυσικό αέριο, β) δεν επιβαρύνουν δυσανάλογα τα συμβαλλόμενα μέρη, τους συμμετέχοντες στην αγορά φυσικού αερίου, τους διαχειριστές συστημάτων αποθήκευσης ή τους πελάτες.
Άρθρο 6β Υλοποίηση των στόχων πλήρωσης 1.
Τα συμβαλλόμενα μέρη λαμβάνουν όλα τα αναγκαία μέτρα, συμπεριλαμβανομένης της παροχής οικονομικών κινήτρων ή αποζημίωσης των συμμετεχόντων στην αγορά, για την επίτευξη των στόχων πλήρωσης που καθορίζονται σύμφωνα με το άρθρο 6α.
Όταν διασφαλίζουν ότι οι στόχοι πλήρωσης επιτυγχάνονται, τα συμβαλλόμενα μέρη δίνουν προτεραιότητα, όπου είναι δυνατό, στα μέτρα που βασίζονται στην αγορά.
Στον βαθμό που οποιοδήποτε από τα μέτρα που προβλέπονται στο παρόν άρθρο αποτελούν καθήκοντα και εξουσίες της εθνικής ρυθμιστικής αρχής δυνάμει του άρθρου 41 της οδηγίας 2009/73/ΕΚ, όπως προσαρμόστηκε και εγκρίθηκε με την απόφαση 2011/02/MC-EnC του Συμβουλίου Υπουργών, οι εθνικές ρυθμιστικές αρχές είναι αρμόδιες για τη λήψη των εν λόγω μέτρων.
Μέτρα που λαμβάνονται δυνάμει της παρούσας παραγράφου μπορούν ιδίως να περιλαμβάνουν: α) την επιβολή της απαίτησης στους προμηθευτές φυσικού αερίου να αποθηκεύουν ελάχιστες ποσότητες φυσικού αερίου στις εγκαταστάσεις αποθήκευσης, μεταξύ άλλων σε υπόγειες εγκαταστάσεις αποθήκευσης φυσικού αερίου και/ή σε εγκαταστάσεις αποθήκευσης ΥΦΑ, οι δε εν λόγω ποσότητες να καθορίζονται με βάση την ποσότητα αερίου που προμηθεύουν οι προμηθευτές φυσικού αερίου σε προστατευόμενους πελάτες, β) την επιβολή απαίτησης στους διαχειριστές συστήματος αποθήκευσης να δημοπρατούν τις δυναμικότητές τους στους συμμετέχοντες στην αγορά, γ) την επιβολή απαίτησης στους διαχειριστές συστημάτων μεταφοράς ή στις οντότητες που έχουν οριστεί από συμβαλλόμενο μέρος να αγοράζουν και να διαχειρίζονται αποθέματα εξισορρόπησης φυσικού αερίου αποκλειστικά για την εκτέλεση των καθηκόντων τους ως διαχειριστών συστημάτων μεταφοράς και, όταν είναι αναγκαίο, την επιβολή υποχρεώσεων σε άλλες ορισθείσες οντότητες για τους σκοπούς κατοχύρωσης της ασφάλειας του εφοδιασμού με φυσικό αέριο στην περίπτωση έκτακτης ανάγκης όπως αναφέρεται στο άρθρο 11 παράγραφος 1 στοιχείο γ),